Јулија Санина

Јулија Олександривна Бебко е родена на 11 октомври 1990 година), професионално позната како Јулија Санина, е украинска пејачка и вокалист на украинскиот алтернативен рок бенд The Hardkiss.

 Биографија 
Санина е родена во семејство на музичари на 11 октомври 1990 година во Киев, Украинска ССР, Советски Сојуз. Таа за прв пат настапила на сцената кога имала три години, нејзиното пеење потоа било придружено од ансамбл што го раководел нејзиниот татко. На крајот почнала да настапува како соло вокал, и како еден од членовите на детскиот бенд и џез биг бендот.

Во 2005 година дипломирала на Музичкото училиште за џез уметност. Подоцна влегла во Филолошкиот институт на Киевскиот универзитет Тарас Шевченко во Киев и магистрирала на фолклорни студии во 2013 година. Додека студирала на колеџ, таа пројавила интерес и за новинарство.

Од 2006 до 2008 година, таа била вокал во бендот Sister Siren.

Во септември 2011 година, Санина и музичкиот продуцент Валериј Бебко создадле поп дует Вал и Санина, кој изведувал песни на руски јазик. Тие снимиле експериментален видео клип и неколку песни, една од нив Љубовта дојде, текст: Роберт Рождественски, музика: Рајмондс Полс).

Набргу откако го подобриле својот сценски имиџ и го смениле името на нивниот бенд во The Hardkiss. Тие, исто така, почнале сами да пишуваат песни на англиски и го направиле нивниот звук потежок. Во есента 2011 година тие објавиле неколку нови песни и го снимиле нивниот деби-клип „Вавилон“. На крајот на октомври 2011 година The Hardkiss го отвориле концертот за британскиот бенд Hurts. Подоцна истата година објавиле уште еден видео клип „Танц со мене“, кој дури се емитувал на водечките музички канали.
мини|240x240пкс| The Hardkiss на фестивалот  2017 во Мариупол
Во февруари 2012 година, тие потпишале договор со брендот Sony BMG. Бендот брзо почнал да се здобива со популарност и освоил неколку награди во Украина, како и во други странски земји. Во 2014 година, Санина почнала да поставува видео блогови за нејзиниот живот и животот на бендот зад сцената на нејзиниот канал на ЈуТјуб. Во 2016 година, Санина станала еден од четворицата судии на седмата серија на „Х Фактор Украина“.

Санина била водител на Изборот за песна на Евровизија 2023 година во Ливерпул заедно со Алеша Диксон и Хана Вадингем и со Греам Нортон кој им се придружил во финалето.

Во 2023 година, било објавено дека Санина ќе биде тренер на тринаесеттата сезона на Гласот на Украина, која почнувала од септември 2023 година.

 Личен живот 
Санина се омажила за Валериј „Вал“ Бебко, креативен продуцент и главен гитарист на The Hardkiss, во 2011 година со традиционална венчавка во украински стил. Двојката се запознала во 2009 или 2010 година кога Санина го интервјуирала Бебко, кој во тоа време бил продуцент на МТВ Украина, но нивната врска ја чувала скриена до 2014 година. Првото дете на парот, Данило, е родено на 21 ноември 2015 година.

 Стил 
Санина посветува многу внимание на својата облека за настапи. Стилистите како Слава Чајка и Виталиј Дациук создаваат облека за сите членови на The Hardkiss. Бендот тесно соработува и со млади дизајнери (Иванова, Бех, Надија Џиак, Ануки Бичола итн.). Санина многу се восхитува на работата на Александар Меквин, Вивиен Вествуд и Герет Пју.

 Наводи 

 Надворешни врски 


 The HARDKISS Vlog

 Петра Меде и Малин Акерман

Категорија:Живи луѓе
Категорија:Родени во 1990 година
Категорија:Украински пејачки од 21 век
Категорија:Украина